
A V I Z

asupra proiectului de Lege  privind aprobarea Ordonanţei de urgenţă a Guvernului nr.35/2012 pentru modificarea şi completarea unor acte normative în domeniul sanitar, 



În conformitate cu prevederile art.95 şi 115  din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă  cu proiectul de  Lege privind aprobarea Ordonanţei de urgenţă a Guvernului nr.35/2012 pentru modificarea şi completarea unor acte normative în domeniul sanitar, transmis cu adresa  nr. PL-x 460 din 12 noiembrie 2012, înregistrat sub nr.31/893 din 14 noiembrie 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege la data de 30 octombrie 2012, în condiţiile articolului 115 alineatul (5) teza a III-a din Constituţia României.  

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din 15  ianuarie 2013.


Proiectul de  lege are ca obiect  de  reglementare modificarea şi  completarea unor acte normative în domeniul sanitar pornind de la necesitatea transpunerii în legislaţia naţională a normelor cuprinse în Directiva 2010/84/UE şi în Directiva 2010/53/UE, în scopul evitării angajării răspunderii statului român în faţa Curţii de Justiţie a Uniunii Europene pentru  neîndeplinirea obligaţiei de transpunere în termenele stabilite (21 iulie 2012, respectiv 27 august 2012).
  

Membrii Comisiei au examinat iniţiativa legislativă supusă avizării, expunerea de motive, avizul  favorabil al Consiliului Legislativ nr.508  din 28 iunie 2012. 
În urma dezbaterilor, cu unanimitate de  voturi, s-a hotărât avizarea favorabilă  a proiectului de lege, 


În raport  de obiectul şi conţinutul  reglementării, proiectul de lege face parte din categoria legilor ordinare.
                        PREŞEDINTE,                                    SECRETAR,

